भारतीय पारी ख़त्म होने के बाद लंच के दौरान भारी बारिश होने लगी जिसके कारण श्रीलंका अपनी पारी शुरु भी नहीं कर सका और दोनों
                  अंपायरों ने मैच रद्द कर दिया.
               

दोनों टीमों को दो-दो अंक दिए गए हैं.


इससे पहले ब्रिसबेन में ही ऑस्ट्रेलिया और भारत के बीच पहला मैच भी बारिश की भेंट चढ़ गया था.
               

श्रीलंका के साथ ब्रिसबेन में खेले जा रहे एक दिवसीय क्रिकेट मैच में गौतम गंभीर के शानदार 102 और कप्तान महेंद्र सिंह धोनी के
                  88 रनों ने भारत के स्कोर को 267 रनों के सम्मानजनक स्कोर तक पहुँचा दिया.
               

एक समय भारत का स्कोर 83 रनों पर चार विकेट हो चुका था और जिस तरह लगातार चार विकेट गिरे थे उससे पारी लड़खड़ाती हुई दिख रही थी.

लेकिन गंभीर और धोनी ने धैर्य के साथ क्रीज़ पर टिके रहकर पारी को संभाला.




गौतम गंभीर ने 10 चौकों और एक छक्के के साथ 101 गेंदों में 102 रन बनाए और आख़िर तक आउट नहीं हुए.

दूसरे छोर पर उनका साथ दे रहे धोनी ने 95 गेंदों पर 88 रन बनाए.

धोनी कितनी धैर्य के साथ क्रीज़ पर बने हुए थे इस बात का अंदाज़ा सिर्फ़ इससे ... अधिकतम 4000 वर्णों के लिए लेख जारी रखें:
लगाया जा सकता है कि उनके 88 रनों में सिर्फ़ पाँच
                  चौके हैं.
               

श्रीलंका की पारी बारिश की वजह से शुरु नहीं हो सकी है और इसमें विलंब हो रहा है.

लड़खड़ाती पारी

एक समय भारत का स्कोर बिना किसी नुक़सान के 64 रन था लेकिन 83 रनों तक पहुँचने तक उसके चार विकेट गिर गए थे.

भारत का पहला विकेट सचिन तेंदुलकर का था.




अभी पारी मज़बूत होती दिख रही थी तभी मलिंगा की गेंद ने सचिन के बल्ले का भीतरी किनारा लिया और सीधे स्टंप से जा टकराई.

सचिन ने 35 रन बनाए.

और इसके थोड़े ही देर बाद सहवाग भी पेवेलियन लौट गए.

अमरसिंघे की गेंद पर संघकारा ने उनका कैच लपका. उस समय सहवाग 33 रनों पर खेल रहे थे.

अब मैदान पर गौतम गंभीर और युवराज सिंह पारी को संभाल रहे थे तभी मुरलीधरन की गेंद पर जयवर्धने ने युवराज को लपक लिया. युवराज
                  सिर्फ़ दो ही रन जुटा सके.
               

तब टीम का स्कोर 83 रन था. अभी मुरलीधरन का ओवर बचा था. उछलकर बाहर जाती एक गेंद पर रोहित शर्मा को संघकारा ने लपक लिया.

गेंद ने रोहित शर्मा के बल्ले का बाहरी किनारा लिया और सीधे विकेट कीपर ने लपक लिया. हालांकि रोहित शर्मा आउट दिए जाने के निर्णय
                  से ख़ुश नहीं थे और कुछ देर क्रीज़ पर खड़े रहे.
               

श्रीलंकाई गेंदबाज़ों में चमिंडा वास सबसे महंगे गेंदबाज़ साबित हुए जिन्होंने दस ओवरों में 72 रन दिए और उन्हें कोई सफलता नहीं
                  मिली.
               

अमरसिंघे ने 10 ओवरों में दो मैडन ओवर फेंके और सिर्फ़ 30 रन दिए. जबकि उन्हें सहवाग का महत्वपूर्ण विकेट भी मिला.

युवा बनाम अनुभवी

इस मैच में एक ओर विश्वकप क्रिकेट की दूसरे नंबर की टीम है तो दूसरी ओर ट्वेंटी-20 क्रिकेट की विश्व चैंम्पियन टीम है.

दोनों टीमों के बीच मुक़ाबला इस लिहाज से भी रोचक है कि एक ओर जहाँ श्रीलंका की टीम अनुभवी खिलाड़ियों से भरी टीम है वहीं दूसरी
                  ओर भारतीय टीम में अधिकतर युवा चेहरे हैं.
               

युवराज सिंह स्वस्थ होकर टीम में वापस लौट आए हैं और मनोज तिवारी की जगह खेल रहे हैं.

पहला वनडे भारत और ऑस्ट्रेलिया की टीमों के बीच रविवार को खेला गया था लेकिन यह मैच बारिश के कारण बिना किसी नतीजे के रद्द हो
                  गया.
               

इससे पहले भारतीय टीम ऑस्ट्रेलिया के साथ एक टेस्ट श्रंखला हार चुकी...